# Terramotu

WikiLettera
'*Ssu artìculu hè in custruzzione. Pudete cuntribuisce à a so redazzione.*

Animazione di u tsunami incausatu da u Maremotu di l'Oceanu Indianu di u 2004 in u sudeste asiaticu.
In geofisica un **terramotu** (ancu **terramutu**, **tarramotu** o **tarramutu**, da u latinu *terrae motus*) risulta da vibrazione o oscillazione, rapide è più o menu putente, di a crosta terrestra, provocate da u spustamentu subitaniu di una massa rocciosa.

### Scale

Frà e scale aduprate per misurà l'intenstà d'un sismu, si ponu mintuvà:

* a scala Rossi-Forel (nutata dinù RF);
* a scala Medvedev-Sponheuer-Karnik (ancu nutata MSK);
* a scala di Mercalli (nutata MM in a so versione mudificata);
* a scala Shindo di l'agenzia meteorologica sgiappunesa;
* a scala macrosismica europea (nutata dinù EMS98).

#### I più terramoti forti di u XXu è di u XXIu seculu

Classifica basata annantu à a magnitude:

1. Valdivia, Cile - magnitude 9,5 - 22 di maghju 1960
2. Strettu di Prince William, Alaska - magnitude 9,2 - 28 di marzu 1964
3. Sumatra, Indunesia - magnitude 9,1 - 26 di dicembre 2004
4. Kamchatka, Russia - magnitude 9,0 - 4 nuvembri 1952
5. Sendai, Giappone - magnitude 8,9 - 11 di marzu 2011
6. À largu di a costa di l'Equatore - magnitude 8,8 - 31 di ghjennaghju 1906
7. Concepción, Cile - magnitude 8,8 - 27 di frivaghju 2010
8. Isule Rat, Alaska - magnitude 8,7 - 4 di frivaghju 1965
9. Sumatra, Indunesia - magnitude 8,7 - 28 di marzu 2005
10. Haiyuan, Cina - magnitude 8,6 - 16 di dicembre 1920
11. Assam, Tibetu - magnitude 8,6 - 15 d'aostu 1950
12. Isule Andreanof, Alaska - magnitude 8,6 - 9 di marzu 1957
13. Regione di Atacama, Cile - magnitude 8,5 - 11 nuvembri 1922
14. Penisula di Kamchatka, Russia - magnitude 8,5 - 3 di frivaghju 1923
15. Mare di Banda, Indunesia - magnitude 8,5 - 1 di frivaghju 1938
16. Isule Curili, Russia - magnitude 8,5 - 13 uttrovi 1963
17. Giakarta, Indunesia - magnitude 8,5 - 12 di settembre 2007
18. Arequipa, Camana, Perù - magnitude 8,4 - 23 di ghjugnu 2001
19. Cità di Messicu, Messicu - magnitude 8,3 - 19 di settembre 1985
20. Ica, Perù - magnitude 8,0 - 15 d'aostu 2007

## In Corsica

L'ultimi terramoti in l'areale di a Corsica (sicondu u situ CSEM-ESMC):

* sismu di magnitude 2,9 in l'areale punente di u Mari Tarraniu, l'8 di lugliu di u 2011 à 19 ore 27' (ora lucale), à una prufundezza di 15 km, l'epicentru essendu à 42.25 N è 7.35 E, à 81 km di Carghjese, à 119 km d'Aiacciu è à 152 km di Tulò.
* sismu di magnitude 2,9 in l'areale punente di u Mari Tarraniu, l'8 di lugliu di u 2011 à 14 ore 12' (ora lucale), à una prufundezza di 10 km, l'epicentru essendu à 42.42 N è 7.38 E, à 104 km di Carghjese è à 143 km di Nizza.
* sismu di magnitude 3,6 in l'areale punente di u Mari Tarraniu, u 7 di lugliu di u 2011 à 21 ore 38' (ora lucale), à una prufundezza di 40 km, l'epicentru essendu à 42.18 N è 7.21 E, à 113 km di Carghjese, à 129 km d'Aiacciu è à 149 km di Tulò.
* sismu di magnitude 5,3 in l'areale punente di u Mari Tarraniu, u 7 di lugliu di u 2011 à 21 ore 21' (ora lucale), à una prufundezza di 10 km, l'epicentru essendu à 42.06 N è 7.55 E, à 81 km di Carghjese, à 94 km d'Aiacciu è à 168 km di Sassari.
* sismu di magnitude 4 in l'areale punente di u Mari Tarraniu, u 2 di lugliu di u 2011 à 16 ore 43' (ora lucale), à una prufundezza di 10 km, l'epicentru essendu à 41.98 N è 7.60 E, à 87 km di Carghjese, à 98 km d'Aiacciu è à 163 km di Sassari.
* sismu di magnitude 3,1 in l'areale livante di u Mari Tirrenu, u 23 d'aprile di u 2012 à 13 ore 00' (ora lucale), à una prufundezza di 10 km, l'epicentru essendu à 41.62 N è 9.80 E, à 44 km di Portu Vechju, à 40 km di Conca.
* sismu di magnitude 3,5 in l'areale punente di u Mari Tarraniu, u 4 di marzu di u 2017 à 4 ore 36' (ora lucale), à una prufundezza di 30 km, l'epicentru essendu à 41.92 N è 7.87 E, à 65 km da Carghjese, à 72 km d'Aiacciu.

## Ligami

- Centru sismologicu europeu-mediterraneu.

## Da vede dinò

* Scala di Richter

## Note